
PRIMAR 
Nr. 3922 din 04.04.2024
REFERAT DE APROBARE 
pentru acordare titlului de „Cetăţean de onoare al Municipiului Marghita”  domnului Pocsaly Zoltan Ladislau
             Prezentul referat de aprobare are la bază prevederile art.6 alin.(3) și art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre pentru acordarea titlului de cetăţean de onoare domnului  Pocsaly Zoltan Ladislau.

          Având în vedere procedura privind acordarea titlului de cetăţean de onoare al Municipiului Marghita prevăzută în anexa nr. 7   la   Hotărârea Consiliului Local nr. 106 din 28.06.2021, titlul de „Cetăţean de onoare al Municipiului Marghita”  reprezintă cea mai înaltă distincţie acordată de Consiliul Local al Municipiului Marghita și se poate acorda la iniţiativa primarului, consilierilor locali sau a unui număr de cel puţin 5% din numărul  total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. 

         Motivul pentru care propun acordarea acestei distincţii este determinat de activitate pe care a depus-o în calitate de primar și viceprimar al Municipiului Marghita, în perioada 2004-2020,  în care a îndeplinit 3 mandate de primar și unul de viceprimar, actual fiind consilier local din partea UDMR,  perioadă în   care dl Pocsaly Zoltan-Ladislau  și a pus amprenta asupra dezvoltării Municipiului Marghita şi a imaginii acestuia. Considerandu-l un adevărat reper al datoriei împlinite către comunitate, al sacrificiului şi muncii celor 16 ani în administrația locală, asigurându-l, totodată, de respectul şi preţuirea noastră, am inițiat proiectul de hotărâre pentru acordarea titlului de „Cetăţean de onoare al Municipiului Marghita”  domnului Pocsaly Zoltan Ladislau, dorind ca acesta să fie  un gest de mulţumire și recunoştinţă. 

